**Divendres 8 de maig. 21:00. Durada vídeo: 35 minuts. (fals directe)**

**QTRIO.**

El grup santjustenc QTrio ens porten versions d’abans i d’ara en un recorregut que va del de l'R'n'B al jazz, tot partint de la seva particular manera de veure la música. El trio està format per **Laura Capdevila** a la veu i al teclat elèctric, **Ferran Rico** al baix elèctric i les bases i **Pol Gómez** a la guitarra elèctrica i és una evolució del DuetQ, que va debutar a La Vall Festival 2019, organitzat a Sant Just Desvern.



(La seva actuació serà un fals directe que es penjarà a l’Instagram TV del festival el mateix divendres).

**Dissabte 9 de maig. 13:00 hores. Durada: 30 minuts.**

**PROJECTE NEO-RUPESTRE**

El projecte de creació artística Neo-rupestre té com a premissa utilitzar únicament materials trobats a la natura. Ens hi aproparem de la mà de Nil Nebot i Steven Quiñonez, els seus creadors, i aprendrem algunes tècniques i materials que en formen part.



@neorupestre

**Dissabte 9 de maig. 20:15 Durada: 30 minuts + 10 minuts de vídeo**

**MONÒLEGS SHAKESPEARE (JUGUEM A ENDEVINALLES AMB ROGER CÒNSOL)**

El director escènic **Roger Cònsul** ens proposa un joc. Ell llegirà uns quants fragments de monòlegs famosos del bard anglès i es tracta que nosaltres els endevinem fent servir els comentaris en directe del "life". Ep, els monòlegs i les obres a les quals pertanyen seran fàcils, no es tracta d'anar a treure nota! però el "To be or not to be" no hi serà, això segur. Posa a prova els teus coneixements sobre Shakespeare, va! El premi?... No hi ha millor premi que la pròpia satisfacció. Animeu-vos a participar!

Com a colofó d’aquesta intervenció es projectaran les primeres escenes del monòleg “Juicio a una Zorra” un text contra el patriarcat i les violències del gènere masculí que té a Helena d’Esparta com a protagonista. La peça, que no es va poder estrenar tal com estava previst el passat mes de març, és interpretada per l’actriu **Mia Vancells** i dirigida pel mateix Cònsul.



(Al finalitzar la seva intervenció es penjarà un vídeo a l’Instagram TV)

**Diumenge 10 de maig. 11:00 hores. Durada: 30 minuts aproximadament.**

**SANT JUST DANSA**

La dansa a Sant Just Desvern té la sort de comptar amb tres escoles punteres que ens faran un tast de les seves creacions.

L’**Espai de Dansa Marta Roig** presenta dues coreografies d’estil contemporani. **Helena Espona** ballarà una peça creada durant el confinament per la seva professora, **Laia Mora**. A continuació, la mateixa Mora farà una coreografia improvitzada.

El Tutuguri, un centre que es dedicar a impulsar les arts escèniques i el coneixement corporal, presentarà una peça de dansa urbana a càrrec de **David Vega Britto** i una peça de dansa i circ a càrrec de **Joana Riba Renom**.

Per la seva part, l’Escola de Dansa Renata Ramos Paris presentarà una coreografia de *commertial dance* i una coreografia de dansa contemporània a càrrec de **Junior Osas** i **Renata Ramos**.



**Diumenge 10 de maig. 13:00. Durada: 50 minuts.**

**JANIRA ROMERO. ACÚSTIC DES DE CASA**

La polifacètica artista Janira Romero oferirà un concert acústic a la guitarra amb versions i temes propis. L’artista, que també destaca com a escultora, interactuarà en directe amb els usuaris que vulguin adreçar-li comentaris.



Foto: Dorothee Elfring. Cal etiquetar l’autora de la foto: @doro\_elfe